**Vedtægter**

**for**

**Fonden SydhavnsCompagniet, Settlementet i Kgs. Enghave**

**Navn og stifter**

**§1**

Fondens navn er SydhavnsCompagniet, Settlementet i Kgs. Enghave. Fonden er stiftet af leder af SydhavnsCompagniet Brian W. Lentz samt de under § 5, B, C og D nævnte personer. § 7 ???

**Hjemsted**

**§ 2**

Fondens hjemsted er Københavns kommune.

**Formål**

**§ 3**

Fondens formål er:

* at arbejde for udsatte borgers rettigheder og behov – herunder at enhver ydes respekt uanset tanke, etnicitet og tro – for på den måde at styrke borgernes aktive deltagelse i (lokal)samfundet
* at styrke enkelt individers, gruppers og hele lokalsamfundets iboende kraft og ressourcer til at handle for at opnå en større grad af kontrol over eget liv og udvikling
* at iværksætte en særlig indsats i forhold til social- og etnisk integration samt at skabe meningsfuld beskæftigelse for de svageste grupper
* at præge samfundets menneskesyn og styrke solidariteten, så der bliver plads til mangfoldighed i fællesskabet
* at arbejde for øget social og kulturel ligeværdighed i samfundet, at fremme demokratiprocesser og den økologiske tankegang samt at medvirke til at forbedre folkesundhedstilstanden
* at fremme frivilligt socialt arbejde og skabe dialog og udvikling mellem aktører på tværs af den tredje sektor: Mellem private, offentlige og frivillige institutioner/organisationer

Fondens formål er almennyttig/velgørende.

**Metoder til at opnå formålet**

**§ 4**

Formålet kan for eksempel søges opnået gennem:

* anonym rådgivning
* opbygning af interessefællesskaber
* værestedarbejde
* aktivering. Mulighed for løbende udvikling af tidssvarende kompetencebegreber, som åbner for alternative kompetencer i arbejdsmarkedsdebatten
* bredt lokalsamfundsarbejde. F.eks. ved at inddrage grupper af borgere, som i dag er isolerede, udstødte og marginaliserede så de indgår konstruktivt i sociale/kulturelle/økologiske lokalsamfundsengagementer
* etablering af partnerskaber og samarbejdsaftaler

Fonden kan i øvrigt iværksætte tiltag af enhver art, der direkte eller indirekte fremmer fondens formål.

Fonden kan investere i fast ejendom og andre aktiver af enhver art såvel som oprette datterselskaber, der direkte eller indirekte fremmer fondens formål.

Fondens virkeområde udspringer fra Sydhavnen/Kgs. Enghave i København, men er ikke geografisk begrænset.

Fonden er en del af det frie sociale arbejde og som sådan uafhængig af partipolitiske, offentlige og privatøkonomiske interesser.

**Inddragende og ansvarlig**

**§ 5**

Fonden vil være inddragende ved at involvere brugerne i udviklingen af Fondens aktiviteter bl.a. gennem brugernes repræsentation i bestyrelsen og ved afholdelse af mindst 1 årligt arrangement med brugerne.

Fonden vil være ansvarlig ved løbende at have fokus på at driften, såvel økonomisk som miljømæssigt, sker på et bæredygtigt grundlag.

**Udlodning**

**§ 6**

Fonden kan udlodde midler til institutioner og enkeltpersoner, der arbejder for Fondens formål eller foretage anden udlodning med henblik på at fremme Fondens formål.

Fondens midler kan ikke anvendes af enkeltpersoner til private formål, ligesom et eventuelt driftsoverskud kun kan anvendes i overensstemmelse med Fondens formålsparagraf – dog efter fradrag af rimelige henlæggelser til konsolidering.

Bestyrelsen er ansvarlig for udlodning, men kan ikke udlodde til støtte af enkeltpersoners private formål.

**Bestyrelsen**

**§ 7**

Fondens bestyrelse består af minimum 7-11 medlemmer, som vælges/udpeges på følgende måde:

1. 4-7 medlemmer udpeges første gang af stifterne og derefter af den til enhver tid siddende bestyrelse. Disse medlemmer udpeges ud fra den forudsætning, at de har indsigt i fondens virke for eksempel i kraft af deres uddannelse, beskæftigelse eller interesse i området i øvrigt
2. 1 medlem udpeges/vælges blandt og af SydhavnsCompagniets brugere/aktiverede
3. 1 medlem udpeges/vælges blandt og af SydhavnsCompagniets frivillige
4. 1 medlem udpeges/vælges blandt og af SydhavnsCompagniets ansatte

Det forudsættes, at hvert enkelt bestyrelsesmedlem arbejder konstruktivt for SydhavnsCompagniets målsætning.

**§ 8**

Bestyrelsesmedlemmerne angivet under A udpeges/vælges for 4 år ad gangen, halvdelen er på valg hvert andet år fra den 1. januar til den 31. december, første gang efter stiftelsen den 1. januar 2006.

Bestyrelsesmedlemmerne angivet under B, C og D udpeges/vælges for 1 år ad gangen. Begyndelsestidspunktet for valgperioden er det første bestyrelsesmøde i kalenderåret.

*Måtte bestyrelses ikke senest med udgangen af december måned have valgt eller taget de fornødne initiativer til udpegningen af nye bestyrelsesmedlemmer, fortsætter den hidtidige bestyrelse i en 3 års periode og så fremdeles.*

*Afgår bestyrelsesmedlemmer, bør nye udpeges uden ugrundet ophold, således at det tilstræbes, at bestyrelsen altid består af mindst 7 personer.*

*Genvalg/genudpegning kan finde sted.*

**§ 9**

Bestyrelsen konstituerer sig med en formand og en næstformand. Dette skal ske på det førstkommende bestyrelsesmøde, hvor bestyrelsen er beslutningsdygtig, efter den 1. januar i det år, hvor bestyrelsen er valgt/udpeget i henhold til § 4. - § 8????

**§ 10**

Bestyrelsen holder møde, når 2 medlemmer eller revisor ønsker dette, dog mindst 2 gange årligt henholdsvis i første og andet halvår.

Mødet indkaldes skriftligt med 10 dages varsel.

Bestyrelsen er beslutningsdygtig, når mindst halvdelen af medlemmerne er til stede, jf. dog reglerne om væsentlige beslutninger i § 19 og ændring af vedtægter og opløsning af Fonden i § 20

Bestyrelsen er også beslutningsdygtig, når samtlige medlemmer er til stede og enige i mødets afholdelse, uanset evt. misligholdelse af ovennævnte tidsfrist for indkaldelse.

**§ 11**

Afgørelser i bestyrelsen besluttes ved simpelt flertal, jf. dog reglerne om væsentlige beslutninger i § 19 og ændring af vedtægter og opløsning af Fonden i § 20

Ved stemmelighed er formandens stemme afgørende.

**§ 12**

Bestyrelsen overvåger Fondens drift og bestyrelsen er ansvarlig for, at Fonden drives i overensstemmelse med lovgivningen.

**Direktør**

**§ 13**

Bestyrelsen kan udpege en direktør, der er ansvarlig for Fondens daglige ledelse og drift.

Direktøren ansætter og afskediger det øvrige personale.

Direktøren samarbejder med bestyrelsen om at opnå Fondens formål, samt til at Fonden drives i overensstemmelse med lovgivningen.

Direktøren forestår kontakten mellem bestyrelsen og Fondens daglige aktiviteter.

Direktøren har ansvaret for den daglige ledelse og driften af Fonden, herunder kontakten med myndigheder, samarbejdspartnere m.v.

Direktøren deltager i bestyrelsesmøder som rådgiver uden stemmeret. Dog kan bestyrelsen beslutte, at direktøren i særlige tilfælde ikke skal være til stede under behandlingen af et punkt på dagsordenen.

**Protokol**

**§ 14**

Over forhandlingerne i bestyrelsen føres protokol, hvori alle beslutninger indføres. Det tilstræbes at protokollen underskrives af de tilstedeværende bestyrelsesmedlemmer senest ved næste møde.

Medlemmer, som ikke var til stede ved mødet, kvitterer for at have læst protokollen.

Et medlem, som ikke er enig i bestyrelsens beslutning, har ret til at få sin mening tilført protokollen.

**Regnskab**

**§ 15**

Fondens regnskab følger kalenderåret. Den reviderede årsrapport for det foregående år fremlægges inden den 1. april hvert år.

Bestyrelsen påser, at der føres nøjagtigt regnskab, som viser drifts-, anlægs- og etableringsudgifter samt formuebevægelser.

Årsrapporten, der skal udarbejdes i henhold til lovgivningen, skal revideres af en af bestyrelse valgt statsautoriseret eller registreret revisor.

Bestyrelsen påser, at der udarbejdes budget for Fondens drift.

Revisor vælges for 1 år ad gangen.

En gang om året afholdes årsregnskabsmøde, hvor revisor deltager, og årsregnskabet godkendes.

**Tegningsret**

**§ 16**

*Fonden tegnes af bestyrelsesformanden og direktionen i forening, eller af direktøren og 2 medlemmer af bestyrelsen i forening. Endvidere kan Fonden tegnes af 3 bestyrelsesmedlemmer i forening og af den samlede bestyrelse.*

Bestyrelsen kan meddele de nødvendige post-, giro- og bankfuldmagter – herunder fuldmagt til netbank – til den eller de personer, som forestår den daglige ledelse af Fonden samt til Fondens regnskabschef. Bestyrelsen er også berettiget til at meddele prokura til disse personer. Bestyrelsen kan desuden uddelegere sin tegningsret vedr. konkrete dispositioner.

**Økonomiske dispositioner**

**§ 17**

Fondens bestyrelse er ikke forpligtiget til at anbringe Fondens midler i et forvaltningsinstitut, men kan ansætte en administrator, som forstår anbringelsen og administrationen af Fondens økonomi i øvrigt, eller på baggrund af beslutning i bestyrelsen bestemmer anbringelsen af Fondens midler.

**§ 18**

For Fondens forpligtigelser hæfter alene dens formue. Klausuler på gaver til Fonden skal respekteres.

**Væsentlige beslutninger**

**§ 19**

Væsentlige beslutninger vedrørende Fonden, herunder køb, salg og pantsætning af fast ejendom, træffes af bestyrelsen med 2/3 flertal.

**Ændring og opløsning**

**§ 20**

Ændringer i nærværende vedtægter samt beslutning om opløsning af Fonden kan med 2/3 flertal besluttes af bestyrelsen på to på hinanden følgende møder med mindst 14 dages og højst 1 måneds mellemrum.

I tilfælde af Fondens opløsning skal dens eventuelle nettoformue anvendes til beslægtede formål efter bestemmelse i bestyrelsen med 2/3 flertal.

Fondens grundkapital udgjorde på stiftelsestidspunktet kr. 281.000.

Dato: